text: 1. maj er også en børnesag
  01 maj 2016 kl. 10.11
  Mens der bliver holdt masser af politiske taler i dag så var det børnene der gik på talerstolen i Vejen.
  1. maj er en dag, hvor traditionerne de bliver håndhævet, og rigtig mange politikere bruger dagen til at holde taler og mødes med ligesindene.
  Hos DUI- LEG og Virke i Vejen har de i stedet valgt, at sætte børnene på dagsordenen og det er børnene, der under overskriften ”Hvis jeg var borgmester i Vejen kommune” får lov til at komme med deres bud på, hvordan vi skal leve i et demokratisk land.
  5 børn mellem 6 og 15 år har på forhånd meldt sig klar til, at gå på talerstolen og give deres bud på, hvad de ville gøre hvis de var borgmester.
  Blandt dem er 6-årige Ida Smidt fra Vejen, som TV SYD følger, når hun går på talerstolen.
  